CELEX: 32017R0286
Language: et
Date: 2017-02-17 00:00:00
Title: Komisjoni delegeeritud määrus (EL) 2017/286, 17. veebruar 2017, millega muudetakse delegeeritud määrust (EL) 2016/1613 seoses maavärinas kannatada saanud Itaalia piirkondade loomakasvatajatega

18.2.2017   
            
            
               ET
            
            
               Euroopa Liidu Teataja
            
            
               L 42/7
            
         KOMISJONI DELEGEERITUD MÄÄRUS (EL) 2017/286,
   17. veebruar 2017,
   millega muudetakse delegeeritud määrust (EL) 2016/1613 seoses maavärinas kannatada saanud Itaalia piirkondade loomakasvatajatega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 219 lõiget 1 koostoimes artikliga 228,
   ning arvestades järgmist:
   
               (1)
            
            
               Komisjoni delegeeritud määrus (EL) 2016/1613 (2) võeti vastu, et käsitleda turuhäireid nii piimasektoris, kuna piimaturul on pakkumine ja nõudlus kogu maailmas tasakaalust väljas, kui ka muudes loomakasvatussektorites (eelkõige sea-, veise-, vasika-, lamba- ja kitselihasektoris), kus keeruline turuolukord samuti mõju avaldab.
            
         
               (2)
            
            
               Kesk-Itaaliat 24. augustil 2016. aastal tabanud maavärin põhjustas suuri inimkaotusi ja suurt materiaalset kahju ning see tõi kaasa erakordselt tõsised turuhäired maavärinas kannatada saanud piirkondades. Need piirkonnad on valdavalt struktuuriliselt ebasoodsate oludega mägipiirkonnad, kus loomakasvatusel on oluline majanduslik ja sotsiaalne tähtsus. Kuna piirkonnas esineb jätkuvalt järeltõukeid ja uusi maavärinaid, siis on delegeeritud määrusega (EL) 2016/1613 ette nähtud rahaline abi Itaaliale praegu olulisem kui kunagi varem.
            
         
               (3)
            
            
               Kuna vastavalt delegeeritud määrusele (EL) 2016/1613 hüvitatakse Itaaliale eraldatava summaga ainult piiratud osa maavärinas kannatada saanud piirkondade loomakasvatajate kantud tegelikust kahjust, tuleks ette näha, et Itaalia eraldab kõnealustele põllumajandustootjatele lisatoetust, ning suurendada selleks liidult saadavat toetust veelgi.
            
         
               (4)
            
            
               Delegeeritud määrusega (EL) 2016/1613 kehtestati vastavate kulude tasumise tähtajaks 30. september 2017, et vastata liidu toetuse saamise tingimustele, sealjuures aimamata, et konkreetne olukord maavärinas kannatada saanud Itaalia piirkondades võib veelgi enam halveneda. Seega on asjakohane kõnealuste kulude puhul maksetähtaeg edasi lükata.
            
         
               (5)
            
            
               Samuti tuleks edasi lükata tähtaeg, mille jooksul peab Itaalia teatama makstud kogusummad meetme kaupa, toetusesaajate arvu ja liigi ning meetme tulemuslikkuse hinnangu.
            
         
               (6)
            
            
               Tagamaks, et maavärinas kannatada saanud Itaalia piirkondade loomakasvatajad saaksid toetuse võimalikult kiiresti, tuleks ette näha, et Itaalia kohaldab delegeeritud määruse (EL) 2016/1613 sätted viivitamata. Seepärast peaks käesolev määrus jõustuma järgmisel päeval pärast selle avaldamist,
            
         ON VASTU VÕTNUD KÄESOLEVA MÄÄRUSE:
   Artikkel 1
   Delegeeritud määrust (EL) 2016/1613 muudetakse järgmiselt:
   
               1)
            
            
               artikli 1 lõikele 1 lisatakse järgmine lõik:
               „Maavärinas kannatada saanud Itaalia piirkondade puhul on kulud seoses käesoleva määruse kohaste maksetega liidu toetuse tingimustele vastavad üksnes siis, kui maksed on tehtud hiljemalt 30. septembriks 2018.“;
            
         
               2)
            
            
               artiklile 2 lisatakse järgmised lõigud:
               „Lisaks esimeses lõigus osutatud toetusele tuleks Itaalia puhul toetada kannatada saanud piirkondade loomakasvatajaid kuni 100 % ulatuses, nagu on sätestatud lisas.
               Maavärinas kannatada saanud Itaalia piirkondade loomakasvatajatele makstakse lisatoetus välja hiljemalt 30. septembriks 2018.“;
            
         
               3)
            
            
               artikli 3 punkti b lisatakse järgmine lõik:
               „Maavärinas kannatada saanud Itaalia piirkondade loomakasvatajatele makstava toetuse puhul teatab Itaalia komisjonile hiljemalt 15. oktoobriks 2018 makstud kogusummad meetme kaupa, toetusesaajate arvu ja liigi ning meetme tulemuslikkuse hinnangu.“
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. veebruar 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      (2)  Komisjoni 8. septembri 2016. aasta delegeeritud määrus (EL) 2016/1613, millega nähakse ette erakorraline kohandamistoetus piimatootjatele ja muude loomakasvatussektorite põllumajandustootjatele (ELT L 242, 9.9.2016, lk 10).